Μητροπολίτης Γρεβενών Σέργιος

Ο Μητροπολίτης Γρεβενών Σέργιος (κατά κόσμον Αντώνιος Σιγάλας, Πειραιάς, 1934 - Θεσσαλονίκη, 10 Ιουλίου 2014) ήταν Έλληνας θεολόγος και Ιεράρχης της Εκκλησίας της Ελλάδας.

 Βιογραφικά στοιχεία 
Γεννήθηκε στον Πειραιά το 1934. Αποφοίτησε από την Θεολογική Σχολή του Πανεπιστημίου Αθηνών το 1958. Χειροτονήθηκε διάκονος στις 3 Μαρτίου 1955 και Πρεσβύτερος στις 25 Ιανουαρίου 1959.Επίσημη ιστοσελίδα της Εκκλησίας της Ελλάδος, Μητροπόλεις της Εκκλησίας της Ελλάδος: Γρεβενών  Υπηρέτησε ως Ιεροκήρυκας στο Ελληνικό Στρατό (1957-1958) και ως εφημέριος του Ιερού Ναού Αγίων Κωνσταντίνου και Ελένης Πειραιώς (1968-1976). Επίσης διακόνησε απο τις θέσεως του Ηγουμενοσυμβούλου της Ιεράς Μονής Κοιμήσεως Θεοτόκου Πεντέλης (1974-1976) και στο ιδιαίτερο γραφείο του Αρχιεπισκόπου Αθηνών κύρου Σεραφείμ.

Εξελέγη Μητροπολίτης Γρεβενών στις 13 Αυγούστου 1976.Πάνος Μπαΐλης, Κώστας Καντούρης, Εφημ. Τα Νέα, Οι «άγιοι Φραγκίσκοι» της Eκκλησίας, 05 Μαρτίου 2005 Ασχολήθηκε με το φιλανθρωπικό, κοινωνικό και κηρυτικό έργο. Επιμελήθηκε της καταγραφής των κωδικών της Ιεράς Μονής Οσίου Νικάνορος Ζαβόρδας, φρόντισε για την φύλαξη των χειρογράφων και κειμηλίων της Μονής. Συνέγραψε και εξέδωσε Ιερές Ακολουθίες τοπικών Αγίων, την ιστορία της Εκκλησίας των Γρεβενών και της Ιεράς Μονής Οσίου Νικάνορα Ζαβόρδας.

Απεβίωσε στις 10 Ιουλίου 2014, καθώς δεν μπόρεσε να αντιμετωπίσει με επιτυχία τα αναπνευστικά προβλήματά τα οποία αντιμετώπιζε συνέπεια αυτοκινητιστικού ατυχήματος που είχε λίγους μήνες πριν.

 Βιβλιογραφία 
 Ερμηνείαι ευσεβείς περί μιμήσεως Χριστού, εκδ. Αποστολική Διακονία της Εκκλησίας της Ελλάδος, 1990, ISBN 9780003153576
 Ιερά Μονή του Οσίου Νικάνορος (Ζάβορδας) και το κειμηλιοφυλάκιον αυτής, Έκδοση Ιεράς Μονής Θείας Μεταμορφώσεως Ζάβορδας, Γρεβενά 1991
 Στο βωμό της ελευθερίας, [χ.ό], Γρεβενά 1991
 Η Εκκλησία των Γρεβενών : τοπωνυμία - ίδρυσις - διατελέσαντες αρχιερείς, [χ.ό.], Γρεβενά 1991

 Κώδικας αλληλογραφίας του Μητροπολίτου Γρεβενών Κλήμεντος (1888-1896) : μετά παραρτήματος διαθηκών (1893-1896) : και πρακτικών του εκκλ. δικαστηρίου (1889-1896) : συμβολή στην τοπική ιστορία της Ιεράς Μητροπόλεως και της περιοχής Γρεβενών, Εκδ. Ιερά Μητρόπολη Γρεβενών, Γρεβενά 2004
 Κώδικας αλληλογραφίας του Μητροπολίτου Γρεβενών Κυρίλλου (1874-1888) : τα πρακτικά της Δημογεροντίας και του Πνευματικού Δικαστηρίου (1882-1888) : συμβολή στην τοπική ιστορία της Ιεράς Μητροπόλεως και της περιοχής Γρεβενών, Εκδ. Ιερά Μητρόπολη Γρεβενών, Γρεβενά 2004
 Διαθήκες ιδιωτών και πρακτικά του Εκκλησιαστικού Δικαστηρίου και της Δημογεροντίας : επί Μητροπολιτών Γρεβενών Δωροθέου (1896-1901) και Αθαθαγγέλου (1901-1910) : συμβολή στην τοπική ιστορία της Ιεράς Μητροπόλεως και της περιοχής Γρεβενών, εκδ. Ιερά Μητρόπολη Γρεβενών, Γρεβενά 2005
 Μια άγνωστη πτυχή της νεότερης ιστορίας της Ιεράς Μονής Ζάβορδας : η ληστεία του 1923, Έκδ. Ιερά Μητροπόλεως Γρεβενών, Γρεβενά 2006
 Αιμιλιανός ο εθνομάρτυς Μητροπολίτης Γρεβενών (1877-1911) : συμβολή στην ιστορία της Ιεράς Μητροπόλεως και της περιοχής Γρεβενών, εκδ. Ιερά Μητρόπολη Γρεβενών, Γρεβενά 2008

 Πηγές 

 Εξωτερικοί σύνδεσμοι 
 Πάνος Μπαΐλης, Κώστας Καντούρης, Εφημ. Τα Νέα, Οι «άγιοι Φραγκίσκοι» της Eκκλησίας, 05 Μαρτίου 2005

Κατηγορία:Έλληνες εκκλησιαστικοί συγγραφείς
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές με επισήμανση
Κατηγορία:Μητροπολίτες Γρεβενών